Diari Oficial de la Generalitat Valenciana


Sumari del DOGV 4671, del 16-01-2004 (2004/164)

RESOLUCIÓ de 10 d'octubre de 2003, de la consellera d'Agricultura, Pesca i Alimentació, de la convocatòria 2003 de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4671

Data del DOGV
:   16-01-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/164


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 10 d'octubre de 2003, de la consellera d'Agricultura, Pesca i Alimentació, de la convocatòria 2003 de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2004/X164]
  
En l'article 18.4 de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions en transformació i comercialització de productes agraris, silvícoles, pesquers i de l'alimentació, s'establix que la resolució de la convocatòria serà publicada en el Diari Oficial de la Generalitat Valenciana i els annexos i condicions particulars notificats a cadascun dels beneficiaris.
  
En virtut d'això, de conformitat amb les atribucions que em conferix l'article 35 de la Llei de Govern Valencià, resolc:
  
1. Aprovar les ajudes que s'especifiquen en l'annex de la present resolució per als expedients que s'hi identifiquen, amb les quanties i les anualitats descrites, segons les puntuacions obtingudes per aplicació del barem previst en l'article 20 de l'Orde de 12 de març de 2001, de la Conselleria d'Agricultura, Pesca i Alimentació, i amb les condicions particulars que es notifiquen a cada beneficiari i que formen part d'esta resolució.
  
2. Denegar, per falta de dotacions pressupostàries en la distribució per sectors, els expedients que figuren en l'annex sota l'epígraf "Rebutjats per falta de dotacions pressupostàries".
  
3. Denegar, per no aconseguir la puntuació mínima de 3 punts establida en l'article 17.4 de la disposició esmentada, els expedients que en el dit annex es relacionen sota l'epígraf "Rebutjats per no arribar al mínim de puntuació".
  
4. Denegar, per no considerar-se elegibles les inversions objecte de la sol·licitud d'ajuda, els expedients que figuren sota l'epígraf "Rebutjats per inversió no elegible".
  
5. Declarar desistits de la seua petició per no completar en els terminis prevists la documentació sol·licitada els expedients que es relacionen en l'annex sota l'epígraf "Sol·licituds desistides per no completar documentació".
  
Este acte posa fi a la via administrativa i contra ell es podrà interposar potestativament un recurs de reposició davant la consellera d'Agricultura, Pesca i Alimentació, en el termini d'un mes comptador des de l'endemà de la publicació o notificació, o directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.